Bolesť chrbta
Dobry deň, 
Je možné užívať diclobene tablety a flector prášok súčasne?

Ďakujemza odpoved
Dobrý deň,
ďakujeme za Vašu otázku.
Diclobene tablety a Flector prášok obsahujú rovnakú účinnú látku - diklofenak. Maximálna denná dávka diklofenaku je 150 mg, zvyčajne býva rozdelená do 3 denných dávok (3 x 50 mg). Užiť môžete iba jeden z uvedených liekov tak, aby nebola presiahnutá maximálna denná dávka.
V prípade, že takáto dávka nie je postačujúca na utlmenie bolesti, je potrebné sa o ďalšom postupe v liečbe bolesti poradiť s lekárom.
Prajem pekný zvyšok dňa.
S pozdravom
PharmDr. Veronika Kiabová